Diari Oficial de la Generalitat Valenciana


Sumari del DOGV 3092, del 03-10-1997 (1997/10350)

RESOLUCIÓ de 4 de setembre de 1997, del conseller d'Obres Públiques, Urbanisme i Transports, relativa a la modificació del Pla General d'Ordenació Urbana d'Elx, sobre la supressió de l'article 260.2.e) de les Normes Urbanístiques.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3092

Data del DOGV
:   03-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10737


Data del document
:   04-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3291 RESOLUCIÓ de 4 de setembre de 1997, del conseller d'Obres Públiques, Urbanisme i Transports, relativa a la modificació del Pla General d'Ordenació Urbana d'Elx, sobre la supressió de l'article 260.2.e) de les Normes Urbanístiques. [97/X10282]
  
Vist l'expedient relatiu al projecte de modificació del Pla General d'Odenació Urbana d'Elx (Alacant), sobre la supressió de l'article 260.2.e) de les Normes Urbanístiques.
  
Antecedents de fet
  
Primer
  
El projecte es va sotmetre a informació pública per mitjà de l'Acord del ple de l'Ajuntament d'Elx, de 24 de febrer de 1997. Després del pertinent període d'exposició pública, mitjançant anuncis inserits en el Diari Oficial de la Generalitat Valenciana, de 10 d'abril de 1997, i en el diari La Verdad, d'Alacant, de 14 de març de 1997, en el qual no es van presentar al·legacions, el mateix òrgan el va aprovar provisionalment el 26 de maig de 1997.
  
Segon
  
El projecte consta de moció del tinent d'alcalde, delegat d'Urbanisme, justificativa de la necessitat de la modificació sol·licitada.
  
Tercer
  
El 17 de juny de 1997, l'Oficina del Pla de l'Entorn Metropolità d'Alacant va informar favorablement aquestes modificació.
  
Quart
  
La Comissió Territorial d'Urbanisme d'Alacant, reunida en sessió de 28 de juliol de 1997, va informar favorablement l'aprovació definitiva d'aquest expedient.
  
Fonaments de dret
  
Primer
  
Respecte al procediment, en aquest cas, s'han observat les prescripcions legalment establides per a les modificacions de plans generals d'aquesta índole, que estan constituïdes pels articles 38 i 39, per remissió de l'article 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, la modificació plantejada té per objecte la supressió de l'apartat 2.e) de l'article 260 de la vigent normativa urbanística del Pla General d'Elx, a tenor del qual "es presumeix el perill de formació de nucli de població quan: e) Quan se sol·liciten llicències d'edificació d'habitatge unifamiliar que s'ha d'emplaçar en un lloc tal, que, en un radi de 200 m comptats des d'aquest, hi haja més de tres edificacions que constituïsquen l'habitatge dels seus propietaris o arrendataris".
  
D'acord amb l'article 40.2 de la LRAU 6/94, tenint en compte allò que s'ha establit en la disposició transitòria segona de la Llei 2/1997, de 13 de juny, de la Generalitat, sobre Règim de Parcel·lació i Construcció d'Habitatges Aïllats en el Medi Rural, no s'observen objeccions ni impediments urbanístics legals que obstaculitzen l'aprovació definitiva de aquesta modificació del Pla General d'Elx.
  
Tercer
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, de conformitat amb l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i els altres de concordant i de pertinent aplicació, d'acord amb l'informe de la Comissió Territorial d'Urbanisme d'Alacant, resolc:
  
Aprovar definitivament la modificació sobre la supressió de l'article 260.2.e) de les Normes Urbanístiques del Pla General d'Elx.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació excusa la seua notificació individualitzada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o de la publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa, i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercitar qualsevol altre recurs que s'estime oportú.
  
València, 4 de setembre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.